title: Herman Melville
text: Ba 04/08/1847 Herman Melville va Elizabeth Shaw kurer, i va nazbeikya ke palsotik ke Boston. Tolonga irubasa koe New York va balemoy nazbeik di dikir. Bak bareaksat ke 1849, Mardi and a Voyage thither berpot zo sanegar, i bareaf berpot dem lobitonafa komuca. Tir rodja numen Melville di tir bozakirapafe. Acum dum ubzesik ton vieleafe kalie vas 3000 ravlem toz suter ! Toloya koyaranega fure zo sanegad : Redburn bak 1849 az White Jacket diretandon. Lion dam toloy taneaf berpot tcedeweped.